Diari Oficial de la Generalitat Valenciana


Sumari del DOGV 4280, del 27-06-2002 (2002/6334)

ACORD de 25 d'abril de 2002, de la Comissió Territorial d'Urbanisme d'Alacant, relatiu a la modificació puntual del Pla General Municipal d'Ibi en el carrer Barbieri.
----------------------------------------------------------------------------------------------------------------------------------------------------------------------

### Dades del document

Número de DOGV
:   4280

Data del DOGV
:   27-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/6334


Data del document
:   25-04-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Ibi
    * pla d'urbanisme

ACORD de 25 d'abril de 2002, de la Comissió Territorial d'Urbanisme d'Alacant, relatiu a la modificació puntual del Pla General Municipal d'Ibi en el carrer Barbieri. [2002/6334]
  
Vist l'expedient de referència i sobre la base dels següents antecedents i consideracions
  
Antecedents de fet
  
Primer: El projecte es va sotmetre a informació pública durant un mes, mitjançant acord plenari de l'Ajuntament, del dia 10 de setembre de 2001, i l'anunci es va publicar en el Diari Oficial de la Generalitat Valenciana, de 24 de juliol de 2001, i en un dels diaris de major difusió provincial, el dia 3 de juliol del mateix any.
  
Durant el pertinent període d'exposició pública, no es van presentar al·legacions. El projecte es va aprovar provisionalment pel ple municipal, amb data 10 de setembre de 2001. Posteriorment es va modificar i es torna a aprovar provisionalment per majoria absoluta del mateix òrgan, amb data 27 de març de 2002.
  
La Comissió Territorial d'Urbanisme, en la sessió de 5 de febrer de 2002, va acordar suspendre l'aprovació definitiva de l'expedient fins que s'esmenaren una sèrie d'observacions.
  
Segon: La documentació està integrada per memòria informativa i justificativa i plànols.
  
Tercer: L'objecte de l'expedient és la reducció de l'ample del carrer Barbieri que passaria de 15 a 12 metres, que era l'ample anterior a l'aprovació de l'instrument de planejament vigent. Este carrer forma part de la xarxa viària secundària. Es justifica la modificació per a no deixar fora d'ordenació una edificació existent construïda, apuntant que consideren este augment de l'ample de carrer com un error tipogràfic de l'instrument de planejament vigent.
  
Atés que la modificació proposada desafecta sòl de la destinació pública, s'ha justificat expressament el compliment de l'article 17 annex RPCV sobre una àrea virtual amb les característiques indicades en l'article 17 del mateix reglament, i complix els paràmetres prevists amb la relació ISD(a)/IEB(a)=0,399< 0,402=ISD(n)/IEB(n). Per a això, s'ha inclòs un sòl que figura en els plànols d'instrument de planejament vigent com a edificable privat i que no obstant es diu que és de propietat municipal i està sent utilitzat com a sòl dotacional públic viari, com a prova de tot això s'adjunta reportatge fotogràfic.
  
Consideracions tecnicojurídiques
  
Primera: La tramitació ha estat d'acord amb el que establix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant LRAU) i l'article 174 del Reglament de Planejament de la Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià.
  
Segona: La documentació s'estima, en línies generals, completa, en funció de les característiques del municipi i de l'objecte de la modificació, als efectes del compliment de l'article 27 de la LRAU i 145 RPCV.
  
Tercera: Les determinacions contingudes en el present expedient es consideren genèricament correctes, des del punt de vista de les exigències de política urbanística i territorial de la Generalitat, tal com s'arreplega en l'article 40 de la LRAU, i s'han esmenat les observacions formulades per la Comissió Territorial d'Urbanisme en la sessió de 5 de febrer de 2002 i haver-hi donat compliment en l'expedient al que disposa l'article 17 de l'annex del RPCV.
  
Quarta: La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que disposa els articles 55.1 i 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell.
  
Vists els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme acorda
  
1r) Aprovar definitivament la modificació puntual del Pla General en el carrer Barbieri del municipi d'Ibi.
  
2n) Publicar íntegrament el present acord d'aprovació en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que falta el document de normes urbanístiques.
  
Contra el present acord, que no esgota la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.